Foto: IZVeSTIYa Rossiya davlat dumasi raisi Vyacheslav Volodin sentabr o‘rtalarida O‘zbekistonga keladi hamda Nur-Sultonda Yevrosiyo davlatlari parlament spikerlarining 4-yig‘ilishida ishtirok etadi. “16 sentyabrda davlat dumasi spikerining O‘zbekistonga tashrifi bo‘lib o‘tadi. Tashrif vaqtida O‘zbekiston parlamentchilari bilan muzokaralar va mamlakat rahbariyati bilan uchrashuvlar rejalashtirilgan”, deyilgan davlat dumasi xabarida. Ta’kidlanishicha, Rossiya davlat dumasining Volodin boshchiligidagi delegatsiyasi 23-24 sentabr kunlari Nur-Sultondagi yig‘ilishda ishtirok etadi. “Yig‘ilishda Yevrosiyo qit’asida integratsiya jarayonlarini ilgari surish masalalari, shu jumladan iqtisodiyot sohasida ko‘p tomonlama loyihalarni amalga oshirish, davlat raqamli iqtisodiyoti va raqamli suverenitetini rivojlantirishni qonuniy ta’minlash, terrorchilikka qarshi kurashish va xavfsizlikni mustahkamlash muhokama qilinadi”, deyilgan xabarda.